*LĒMUMA PROJEKTS*

**Par Alūksnes novada Dzimtsarakstu nodaļas maksas pakalpojumiem**

Pamatojoties uz Pašvaldību likuma 10. panta pirmās daļas ievaddaļu, Maksas pakalpojumu izcenojumu noteikšanas metodiku un izcenojumu apstiprināšanas kārtību, kas apstiprināta ar Alūksnes novada pašvaldības izpilddirektora 22.05.2017. rīkojumu Nr. ANP/1-6/17/167,

1. Apstiprināt Alūksnes novada Dzimtsarakstu nodaļas sniegto maksas pakalpojumu cenrādi, pielikumā uz 1 lapas.
2. Lēmums stājas spēkā 2023. gada 1. jūnijā.
3. Atzīt par spēku zaudējušu Alūksnes novada pašvaldības domes 2020. gada 25. jūnija lēmumu Nr. 176 “Par Alūksnes novada Dzimtsarakstu nodaļas maksas pakalpojumiem”.

**Alūksnes novada Dzimtsarakstu nodaļas maksas pakalpojumu cenrādis**

|  |  |  |  |  |
| --- | --- | --- | --- | --- |
| Nr.  p.k. | Pakalpojuma veids | Cena bez PVN (EUR) | PVN (EUR) | Cena ar PVN (EUR) |
| 1. | Svinīgās ceremonijas Dzimtsarakstu nodaļas telpās, mazajā zālē Dārza ielā 11, Alūksnē - laulības reģistrācija, laulības svinīgu gadskārtu (sudraba, zelta u.c. pēc personu vēlēšanās) ceremonija, dzimšanas fakta svinīga reģistrācija. | 56,45 | 11,85 | 65,00 |
| 2. | Svinīgās ceremonijas (laulības reģistrācija, laulības svinīgu gadskārtu (sudraba, zelta u.c. pēc personu vēlēšanās), dzimšanas fakta svinīga reģistrācija, krustvecāku iegūšanas pasākums) citā pasākumam atbilstošā vietā. | 100,00 | 21,00 | 121,00 |
| 3. | Dokumentu nosūtīšana fiziskai personai ierakstītā pasta sūtījumā Latvijas teritorijā. | 10,00 | 2,10 | 12,10 |
| 4. | Dokumentu nosūtīšana fiziskai personai ierakstītā pasta sūtījumā ārpus Latvijas teritorijas. | 14,20 | 2,98 | 17,18 |
| 5. | Fiziskas personas dokumentu pieprasījuma sagatavošana un nosūtīšana valstīm, ar kurām noslēgti līgumi par starptautisko sadarbību. | 56,40 | 11,84 | 68,24 |

* Maksa par pakalpojumiem pilnā apjomā samaksājama ne vēlāk kā 10 darba dienas pirms svinīgās ceremonijas norises.
* Pakalpojuma maksā nav iekļauta Ministru kabineta 2013. gada 24. septembra noteikumu Nr. 906 “Noteikumi par civilstāvokļa aktu reģistrācijas valsts nodevu”, noteiktā valsts nodeva.